PROGRAMUL DE LICENȚĂ STUDII AMERICANE
SEMNIFICAȚIA PROGRAMULUI
Este un program interdisciplinar care combină studiul culturii americane cu cel al unui alt spațiu cultural
Programul include trei  module: discipline fundamentale (limba engleză, literatură americană), de specialitate (istorie, politică, film, mass media etc.) și complementare (dedicate unui alt spațiu cultural).
Este singurul program de licență de  Studii Americane din țară care cuprinde, pe lângă specializarea principală (A), studiul unei specializări secundare (B): o a doua limbă, literatură și cultură străină. În fiecare an, studenții  pot opta pentru una din specializările secundare (B) aprobate pentru anul respectiv, ca disciplină complementară. Astfel, programul asigură o pregătire interdisciplinară, interculturală și comparatistă,  adecvată epocii globalizării, care sporește șansele de integrare pe piața muncii.
CORPUL DIDACTIC
Majoritatea profesorilor din cadrul programului au efectuat stagii de specializare în S.U.A. Cu sprijinul Comisiei Fulbright, se asigură în fiecare an prezența a 1-2 profesori americani.
DOTĂRI ŞI RELAŢII CULTURALE
Studenții beneficiază de biblioteca și dotările Centrului de Studii Americane (CSA) din Facultate.
Programul se bucură de sprijinul constant al Comisiei Fulbright  și al Ambasadei Statelor Unite la București. Studenții sunt implicați în activitățile organizate în colaborare cu aceste instituții, precum Săptămâna Culturală Americană, conferințe, workshop-uri, dezbateri, proiecții de film, întâlniri cu personalități culturale etc. De asemenea, în fiecare an, studenții sunt invitați să participe cu lucrări la conferința studențească de Studii Americane.
În cadrul programului, studenții pot efectua un stagiu de practică profesională la instituții care ar putea fi interesate de angajarea lor (Comisia Fulbright, Centrul Cultural American, Centrul Ariel, BCU, Discovery Channel, Centrul de Limbi Străine Britanica etc.).
Programul are propria revistă anuală de Studii Americane, prima de acest fel din România: www.intersections-journal.com.
Masteranzii efectuează un stagiu de practică la instituții care ar putea fi interesate de angajarea lor, cum ar fi: Comisia Fulbright, Centrul Cultural American, American Corner, Shakespeare School, Asociația Pro-Democrația, Centrul pentru Jurnalism Independent, Centrul Național pentru Romi, BCU, Centrul de Limbi Străine Ariel etc.
Mai multe informații pot fi găsite pe site-ul programului: www.americanstudies.ro.
AFILIERI INTERNAȚIONALE
Studenții programului pot candida pentru obținerea unei burse Erasmus (la instituții precum Högskolan Dalarna, Universitatea din Wroclaw, Universitatea Autonomă din Barcelona etc.) sau CEEPUS, la universități din Europa Centrală și de Est.
În plus, absolvenții pot candida pentru burse Fulbright în Statele Unite ale Americii, dacă doresc să își continue studiile la nivel de master  sau doctorat. Un număr important de absolvenți au beneficiat până acum de burse atât în Europa, cât și în S.U.A.
OPORTUNITĂȚI PE PIAȚA MUNCII
Specializarea permite absolvenților să ocupe posturi în diverse domenii ale vieții sociale, politice, culturale și economice care implică relații cu S.U.A., în mass media, edituri, publicitate, PR, companii multinaționale, în instituții centrale de profil, ambasade, organizații non-guvernamentale, fundații culturale, precum și în alte sectoare care utilizează competențele de comunicare corespunzătoare specializării. Absolvenții pot fi angajați ca profesori de limba engleză în învățământul preuniversitar, dacă parcurg modulul psihopedagogic, sau pot deveni traducători autorizați, cu întrunirea cerințelor legale. De asemenea, își pot continua studiile la nivel de masterat  și doctorat.
PROGRAMUL DE MASTERAT STUDII AMERICANE
SEMNIFICAȚIA PROGRAMULUI
Este un program interdisciplinar despre cultura americană cu abordări multiculturale și transnaționale.
Competitiv pe plan internațional, programul cuprinde module despre istorie, politică, literatură, civilizație, comunicare mediatică, cultura imaginii, relații euro-americane și cursuri oferite de profesori din SUA
Înființat în 1996, programul  urmărește formarea de specialiști care să răspundă atât cerințelor actuale ale societății românești, cât și nevoilor de comunicare inter- și trans-culturală într-o lume marcată de fenomene precum post-colonialismul, post-comunismul, revoluția informațională, globalizarea, epidemiile, noua ordine mondială și terorismul internațional, în care S.U.A. dețin o poziție decizională de prim rang.
Programul răspunde interesului față de S.U.A. în condițiile creșterii rolului acestora pe plan mondial, consolidării democrației și integrării țării noastre în structurile europene și euro-atlantice.  Programul urmărește dezvoltarea cunoașterii științifice  și promovarea unor  metodologii inter- și multi-disciplinare.
CORPUL DIDACTIC este constituit din profesori români cu stagii de specializare în S.U.A., precum și profesori americani aflați în România în cadrul programelor Fulbright.
DOTĂRI ȘI RELAȚII CULTURALE
CSA (Centrul de Studii Americane) pune la dispoziția masteranzilor o bibliotecă și o sală de documentare cu acces la Internet și video. 
Programul se bucură de sprijinul constant al Comisiei Fulbright  și al Ambasadei Statelor Unite la București. Masteranzii sunt implicați în activitățile organizate de CSA (prelegeri, workshop-uri, dezbateri etc.) și sunt invitați să participe cu lucrări la conferința studențească anuală de Studii Americane.
Masteranzii efectuează un stagiu de practică la instituții care ar putea fi interesate de angajarea lor, cum ar fi: Comisia Fulbright, Centrul Cultural American, American Corner, Shakespeare School, Asociația Pro-Democrația, Centrul pentru Jurnalism Independent, Centrul Național pentru Romi, BCU, Centrul de Limbi Străine Ariel etc.
Mai multe  informații pot fi găsite pe site-ul programului:
www.americanstudies.ro.
AFILIERI INTERNAȚIONALE
Centrul de Studii Americane are relații de colaborare cu Universitatea din Kiel, Germania (acord Erasmus), University of East Anglia, Norwich (Marea Britanie) și  Universitatea Heidelberg (Germania).
Masteranzii pot candida pentru burse Fulbright în Statele Unite ale Americii. Un număr important de absolvenți au beneficiat până acum de burse atât în Europa, cât și în S.U.A.
OPORTUNITĂȚI PE PIAȚA MUNCII
[bookmark: _GoBack]Specializarea permite absolvenților să ocupe posturi în diverse domenii ale vieții sociale, politice, culturale și economice care implică relații cu S.U.A., în mass media, edituri, publicitate, PR, companii multinaționale, în instituții centrale de profil, ambasade, organizații non-guvernamentale, fundații culturale, precum și în alte sectoare care utilizează competențele de comunicare corespunzătoare specializării. Absolvenții pot  fi angajați ca profesori în învățământul liceal, dacă întrunesc cerințele legale, și ca americaniști în învățământul superior și în cercetare, prin continuarea studiilor la nivel doctoral.
